
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 751 

19 Μαΐου 2004 


ΑΠΟΦΑΣΕΙ Σ 

Αριθ. 48367 

Έγκρισητου Εσωτερικού Κανονισμού Οργάνωσης και Λει¬ 
τουργίας της Εταιρίας Αξιοποίησης και Διαχείρισης 
Περιουσίας του Αριστοτελείου Πανεπιστημίου Θεσσα¬ 
λονίκης ΑΕ. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 13, παρ. 4 του Π.Δ. 349/ 
1994 (ΦΕΚ 186/7.11.94, τ.Α'). 

2. Τη σχετική απόφαση της Συγκλήτου που ελήφθη στη 
συνεδρίαση 2761/31.3.2004. 

Εγκρίνουμε τον Εσωτερικό Κανονισμό Οργάνωσης και 
Λειτουργίας της Εταιρίας Αξιοποίησης και Διαχείρισης 
Περιουσίας Αριστοτελείου Πανεπιστημίου Θεσσαλονί¬ 
κης ΑΕ, ο οποίος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΕΑΔΠ ΑΠΘ ΑΕ 

ΜΕΡΟΣ Α' 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

1. Το ειδικό Νομικό Πρόσωπο Ιδιωτικού Δικαίου με την 
επωνυμία "Εταιρία Αξιοποίησης και Διαχείρισης της Περι¬ 
ουσίας του Αριστοτελείου Πανεπιστημίου Θεσσαλονί¬ 
κης", που ιδρύθηκε με το Π.Δ. 349/1994 (ΦΕΚ 186/7.11.94 
τ.Α') αποτελεί Ανώνυμη Εταιρία Ιδιωτικού Δικαίου με μο¬ 
ναδικό μέτοχο το ΑΠΘ. Η ΕΑΔΠ του ΑΠΘ, που στο εξής θα 
αποκαλείται "Εταιρία", λειτουργεί υπό την ευθύνη και τον 
έλεγχο του ΑΠΘ και υπάγεται στην εποπτεία και τον έλεγ¬ 
χο του ΥΠΕΠΘ. Οι αρμοδιότητες του Υπουργείου Εμπο¬ 
ρίου, ως προς τη λειτουργία της, σύμφωνα με τη νομοθε¬ 
σία για τις Ανώνυμες Εταιρίες, ασκούνται από τον Υπουρ¬ 
γό Εθνικής Παιδείας και Θρησκευμάτων, ο οποίος μπορεί 
να προβαίνει σε οικονομικό, διαχειριστικό και διοικητικό 
έλεγχο όταν τούτο κρίνει αναγκαίο. 

2. Σκοπός της Εταιρίας είναι η Αξιοποίηση και Διαχείριση 
της περιουσίας του Αριστοτελείου Πανεπιστημίου, όπως ει¬ 
δικότερα καθορίζεται απότο άρθρο 3 του καταστατικού της. 


3. Η Εταιρία διοικείται από επταμελές Διοικητικό Συμ¬ 
βούλιο που ορίζεται από τη Γενική Συνέλευση. 

ΚΕΦΑΛΑΙΟ Β' 

Η Γενική Συνέλευση, ο Πρόεδρος, το Διοικητικό Συμβού¬ 
λιο, ο Διευθύνων Σύμβουλος, η Νομική Υπηρεσία, ο Εσωτε¬ 
ρικός Ελεγκτής και η Γραμματεία Διοικητικού Συμβουλίου 

Άρθρο 2 

Η Γ ενική Συνέλευση 

1. Η Γ ενική Συνέλευση είναι το ανώτατο όργανο της Εται¬ 
ρίας και έχει το δικαίωμα να αποφασίζει για κάθε υπόθεση 
που αφορά την Εταιρία. Θέση Γ ενικής Συνέλευσης επέχει 
η Σύγκλητος του ΑΠΘ στην οποία ανήκουν και από την 
οποία ασκούνται οι αρμοδιότητες της Γ ενικής Συνέλευσης. 
Η Γ ενική Συνέλευση προς άσκηση των αρμοδιοτήτων της 
συνέρχεται σε τακτική συνεδρίαση κατ’ έτος ή εκτάκτως. 

2. Η Γενική Συνέλευση είναι αρμόδια να αποφασίζει ει¬ 
δικότερα για τα παρακάτω θέματα: 

α) Εκλογή των μελών του Διοικητικού Συμβουλίου που 
προβλέπονται στο άρθρο 3 παρ. 1 του παρόντος, και 
προσδιορισμό της αποζημιώσεως των μελών του Διοικη¬ 
τικού Συμβουλίου. 

β) Έγκριση του Προϋπολογισμού και του Ισολογισμού 
της Εταιρίας. 

γ) Διάθεση των εσόδων ή πόρων της Εταιρίας, 
δ) Ορισμός Ελεγκτών. 

ε) Απαλλαγή των μελώντου Διοικητικού Συμβουλίου και 
των Ελεγκτών από κάθε ευθύνη για αποζημίωση, 
στ) Τροποποίηση του Καταστατικού, 
ζ) Αύξηση ή μείωση του Μετοχικού Κεφαλαίου, 
η) Έκδοση δανείου με ομολογίες, 
θ) Έγκριση της Εκθέσεως Πεπραγμένων, 
ι) Σύναψη δανείωνπέραντου ποσού του Κεφαλαίου της. 
ια) Εκχώρηση ή πώληση οποιουδήποτε περιουσιακού 
στοιχείου ιδιοκτησίας του ΑΠΘ για την περαιτέρω αξιο¬ 
ποίησή του, σύμφωνα με τους σκοπούς της Εταιρίας που 
εκτίθενται ενδεικτικά στο άρθρο 3 του παρόντος. 

ιβ) Έλεγχοςτωνπράξεωντου Διοικητικού Συμβουλίου ιδι¬ 
αίτερα σε σχέση με την πορεία της υλοποιήσεως του προ¬ 
γράμματος και των οριοθετημένων σκοπών της Εταιρίας, 
ιγ) Διορισμός εκκαθαριστών. 
ιδ) Λύση της Εταιρίας. 

3. Η Γενική Συνέλευση συγκαλείται από το Διοικητικό 
Συμβούλιο με τη μέριμνα του Προέδρου του και συνέρχε- 

ται υποχρεωτικά στην έδρα της Εταιρίας μια φορά του¬ 
λάχιστον σε κάθε εταιρική χρήση και μέσα σε τέσσερις 
μήνες το πολύ από τη λήξη αυτής της χρήσεως. Το Διοι¬ 
κητικό Συμβούλιο μπορεί να συγκαλεί και εκτάκτως τη Γε¬ 
νική Συνέλευση όποτετο κρίνει σκόπιμο ή αναγκαίο. 

4. Το Διοικητικό Συμβούλιο με τη μέριμνα του Προέ¬ 
δρου του είναι υποχρεωμένο να συγκαλεί τη Γενική Συνέ¬ 
λευση, εκτός από τις περιπτώσεις που προβλέπονται από 
το Νόμο και το Καταστατικό, και σε κάθε άλλη περίπτωση 
μετά από αίτηση του Πρυτανικού Συμβουλίου του Πανε¬ 
πιστημίου ή του ενός εικοστού (1/20) των μελώντης Γ ενι¬ 
κής Συνέλευσης. 

5. Η τακτική Γ ενική Συνέλευση καλείται τουλάχιστον 20 
μέρες πριν από την ημερομηνία της συνεδρίας. Στην πα¬ 
ραπάνω προθεσμία υπολογίζονται και οι εξαιρετέες ημέ¬ 
ρες. Η ημέρα γνωστοποίησης της πρόσκλησης της Γενι¬ 
κής Συνέλευσης και η ημέρα της συνεδρίασης δεν υπο¬ 
λογίζονται. Στις τακτικές συνεδριάσεις της Γενικής 
Συνέλευσης συζητώνται οπωσδήποτε και παίρνονται 
αποφάσεις για τα εξής θέματα: 

α) έγκριση ή μη των ετήσιων οικονομικών καταστάσεων 
β) έλεγχος της διαχείρισης της Εταιρίας 
γ) απαλλαγή ή μη των μελών του ΔΣ και των ελεγκτών 
από κάθε ευθύνη 
δ) αποζημίωση των μελών του ΔΣ 
ε) εκλογή 1 τακτικού και 1 αναπληρωτή ελεγκτή. 

6. Η πρόσκληση της Γενικής Συνέλευσης πρέπει να ανα¬ 
φέρει με σαφήνεια: 

α) τον τόπο της συνεδρίασης 

β) τη χρονολογία και την ώρα της συνεδρίασης καθώς 
και τα θέματα της ημερήσιας διάταξης. 

7. Δέκα ημέρες πριν από τηντακτική ΓΣ, το ΔΣ είναι υπο¬ 
χρεωμένο να δίνει αντίγραφα των ετήσιων οικονομικών 
καταστάσεων του άρθρου 42 ατού κωδ. Ν. 2190/1990 σε 
κάθε μέλος της ΓΣ που θα το ζητήσει. 

8. Η ημερήσια διάταξη καταρτίζεται απότοΔΣ. Οι συζη¬ 
τήσεις και οι αποφάσεις της Γενικής Συνέλευσης περιορί¬ 
ζονται σε θέματα της ημερήσιας διάταξης. Συζητήσεις 
εκτός θεμάτων της ημερήσιας διάταξης επιτρέπονται με 
συναίνεση της Γ ενικής Συνέλευσης. 

9. Η Γενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης 
όταν παρίστανται στη συνεδρίαση τουλάχιστον τα μισά 
συν ένα μέλη. Οι αποφάσεις της Γενικής Συνέλευσης 
παίρνονται με απόλυτη πλειοψηφία των παρόντων μελών. 
Απαρτία και πλειοψηφία των δύο τρίτων (2/3) των μελών 
της Γενικής Συνέλευσης απαιτείται για τη λήψη αποφά¬ 
σεων που αφορούν τη λύση της Εταιρίας, μεταβολή του 
αντικειμένου της εντός των ορίωντου εξουσιοδοτικού νό¬ 
μου, αύξηση ή μείωση του κεφαλαίου της και έκδοση δα¬ 
νείου με ομολογίες. Σε περίπτωση που δεν συντελεστούν 
οι παραπάνω απαρτίες, η Γενική Συνέλευση συνέρχεται, 
εκ νέου, εντός 20 ημερών από την ημερομηνία της μαται- 
ωθείσας συνεδρίασης. Στην περίπτωση αυτή βρίσκεται 
σε απαρτία και αποφασίζει έγκυρα για τα θέματα της αρ¬ 
χικής (ματαιωθείσας) συνεδρίασης με οποιοδήποτε αριθ¬ 
μό μελών. 

10. Οι συζητήσεις και αποφάσεις της Γενικής Συνέλευ¬ 
σης καταχωρούνται σε ειδικό βιβλίο και υπογράφονται 
από τον Πρόεδρο και το Γραμματέα της Γενικής Συνέλευ¬ 
σης. Αντίγραφα και αποσπάσματα των πρακτικών επικυ¬ 
ρώνονται από τον Πρόεδρο του Διοικητικού Συμβουλίου 
ή τον αναπληρωτή του. 


11. Στη Γ ενική Συνέλευση προεδρεύει ο Πρύτανης του 
ΑΠΘ ή ο νόμιμος αναπληρωτής του. Χρέη γραμματέα 
εκτελεί ο γραμματέας της Συγκλήτου. 

Άρθρο 3 

Το Διοικητικό Συμβούλιο 

1. Το Διοικητικό Συμβούλιο αποτελείται από: 

α) Τον Πρύτανη ως Πρόεδρο, με αναπληρωτή του έναν 
εκ των Αντιπρυτάνεων που ορίζεται από το Διοικητικό 
Συμβούλιο. 

β) Πέντε (5) πρόσωπα προερχόμενα από μόνιμα μέλη 
της πανεπιστημιακής κοινότητας, εξειδικευμένα πλήρως 
σε τομείς συναφείς προς τους σκοπούς της Εταιρίας, τα 
οποία ορίζονται με τους αναπληρωτές τους απάτη Γ ενική 
Συνέλευση. 

γ) Ένα (1) μέλος προερχόμενο έκτων Επαγγελματικών 
Επιμελητηρίων ή έκτων Υπηρεσιώνή Επιχειρήσεων ή Ορ¬ 
γανισμών του ευρύτερου Δημόσιου Τομέα με τον ανα¬ 
πληρωτή του τα οποία ορίζονται από τη Γενική Συνέλευ¬ 
ση· 

Η θητεία των μελών του Διοικητικού Συμβουλίου είναι η 
αυτή με τη χρονική διάρκεια της θητείας των εκάστοτε 
Πρυτανικών Αρχών του ΑΠΘ. Τα μέλη του ΔΣ μπορούν να 
επανεκλεγούν. 

2. Το Διοικητικό Συμβούλιο αμέσως μετά την εκλογή του 
συνέρχεται και συγκροτείται σε σώμα, ορίζοντας τον 
Αντιπρύτανη της παρ. Ια του παρόντος ως Αναπληρωτή 
Πρόεδρο και εκλέγοντας από τα μέλη του τον Αντιπρόε¬ 
δρο της Εταιρίας. 

3. Το Διοικητικό Συμβούλιο μπορεί να ανακληθεί από τη 
Γ ενική Συνέλευση οποτεδήποτε και για οποιοδήποτε λό¬ 
γο. Η ανάκληση μπορεί να γίνει από τακτική ή έκτακτη Γ ε¬ 
νική Συνέλευση. 

4. Τα μέλη του Διοικητικού Συμβουλίου μπορεί να παραι¬ 
τηθούν από το αξίωμά τους. Η παραίτηση του μέλους γίνε¬ 
ται με γραπτή δήλωση προς τον Πρόεδρο ή το Διοικητικό 
Συμβούλιο της Εταιρίας, μπορεί όμως να αποχωρήσει και 
σιωπηρά με τη συνεχή απουσία από τρεις συνεχείς συνε- 
δριάσειςτου Διοικητικού Συμβουλίου χωρίς σπουδαίο λόγο. 

Αν κενωθεί θέση συμβούλου για οποιοδήποτε λόγο, η 
Γενική Συνέλευση, με εισήγηση του Διοικητικού Συμβου¬ 
λίου, εκλέγει τον αντικαταστάτη του για χρόνο ίσο προς 
το υπόλοιπο της θητείας αυτού που αντικαθιστά. 

5. Το Διοικητικό Συμβούλιο έχει την όλη διοίκηση και 
διαχείριση των υποθέσεων της Εταιρίας. Αποφασίζει και 
ενεργεί κάθε πράξη που έχει σχέση με τη διοίκηση της 
Εταιρίας, τη διαχείριση της περιουσίας της και την επι¬ 
δίωξη του σκοπού της. Ειδικότερα: 

α. Αποφασίζει για όλα τα γενικά ζητήματα που αφορούν 
την Εταιρία μέσα στα πλαίσια του Εταιρικού σκοπού, με 
εξαίρεση εκείνα που σύμφωνα με το νόμο ή το Καταστα¬ 
τικό της Εταιρίας ανήκουν στις αρμοδιότητες της Γ ενικής 
Συνέλευσης. 

β. Εγκρίνει την πρόσληψη των πληρεξούσιων δικηγό¬ 
ρων και του προσωπικού της Εταιρίας και καθορίζει τις 
αποδοχές και τους όρους εργασίας τους ύστερα από ει¬ 
σήγηση του Διευθύνοντος Συμβούλου και σύμφωνα με τις 
σχετικές διατάξεις της εργατικής νομοθεσίας. 

γ. Ελέγχει και εγκρίνει όλες τις δαπάνες και όλα τα έσο¬ 
δα της Εταιρίας, καθώς και όλες τις συμβάσεις που συνά¬ 
πτει η Εταιρία. 

δ. Συγκαλεί τις Γ ενικές Συνελεύσεις της Εταιρίας, τα¬ 
κτικές ή έκτακτες και καθορίζει τα θέματα των ημερησίων 

διατάξεων, συντάσσει τον ετήσιο ισολογισμό και απολο¬ 
γισμό και τους υποβάλλει την αναγκαία έκθεση πεπραγ¬ 
μένων του ΔΣ με τις απαραίτητες επεξηγήσεις στη Γενική 
Συνέλευση για έγκριση. 

ε. Εισηγείται στη Γ ενική Συνέλευση για την αποζημίωση 
των μελών του Διοικητικού Συμβουλίου και το ύψος των 
αποδοχώντου Διευθύνοντος Συμβούλου. 

στ. Ελέγχει πειθαρχικά όλο το προσωπικό και επιβάλλει 
ποινές σ’ αυτό σύμφωνα με τις διατάξεις που περιγράφο- 
νται στον παρόντα Κανονισμό της Εταιρίας. 

6. Το Διοικητικό Συμβούλιο συγκαλείται με πρόσκληση 
του Προέδρου σε ημέρα και ώρα που καθορίζονται από 
αυτόν, τακτικά μια φορά το μήνα και έκτακτα όταν ο ίδιος 
το κρίνει σκόπιμο ή όταντο ζητήσουν δύο μέλη του. Οι συ¬ 
νεδριάσεις του Διοικητικού Συμβουλίου γίνονται στις 
εγκαταστάσεις της Εταιρίας. 

7. Το Διοικητικό Συμβούλιο βρίσκεται σε απαρτία και συ¬ 
νεδριάζει έγκυρα όταν παραβρίσκονται στη συνεδρίαση 
τουλάχιστον 5 μέλη του. Οι αποφάσεις του Διοικητικού 
Συμβουλίου λαμβάνονται με απόλυτη πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η ψή¬ 
φος του Προέδρου. Επίσης είναι δυνατόν να παρίστανται 
και οι προϊστάμενοι των Τμημάτων και των αυτοτελών γρα¬ 
φείων όταν συζητούνται ζητήματα της αρμοδιότητάςτους. 

8. Γιατις συζητήσεις και τις αποφάσεις του Διοικητικού 
Συμβουλίου τηρούνται πρακτικά, που υπογράφονται από 
όλα τα μέλη του Διοικητικού Συμβουλίου. Τα πρακτικάτου 
ΔΣ καταχωρούνται σε ειδικό βιβλίο. Αντίγραφα ή απο¬ 
σπάσματα των πρακτικών επικυρώνονται από τον Πρόε¬ 
δρο του ΔΣ. 

9. Απαγορεύεται στα μέλη του Διοικητικού Συμβουλίου 
να ενεργούν, χωρίς άδεια της Γ ενικής Συνέλευσης και για 
λογαριασμό τους ή για λογαριασμό τρίτων, πράξεις που 
ανάγονται στους σκοπούςτης Εταιρίας καθώς και να συμ¬ 
μετέχουν σε άλλες εταιρίες με παρεμφερείς σκοπούς. Σε 
περίπτωση παραβιάσεως της απαγορεύσεως αυτής η 
Εταιρία δικαιούται να ζητήσει αποζημίωση, σύμφωνα με 
το άρθρο 23 παρ. 2του Ν. 2190/1920. 

Άρθρο 4 
Ο Πρόεδρος 

1. Ο Πρόεδρος του Διοικητικού Συμβουλίου προεδρεύ¬ 
ει των συνεδριάσεων αυτού, διευθύνει τις εργασίες του, 
έχει την ανώτατη εποπτεία της λειτουργίας της Εταιρίας 
και ενημερώνει σχετικά το Διοικητικό Συμβούλιο. Αυτός ή 
ο Αντιπρόεδρος εκπροσωπούν δικαστικώς την Εταιρία, 
ενώ με απόφαση του Διοικητικού Συμβουλίου η δικαστική 
εκπροσώπηση μπορεί να ανατεθεί και σε μέλος του Διοι¬ 
κητικού Συμβουλίου ή στο Διευθύνοντα Σύμβουλο. 

2. Τον Πρόεδρο ελλείποντα, απάντα ή κωλυόμενο νόμι¬ 
μα αναπληρώνει ο Αναπληρωτής Πρόεδρος και σε περί¬ 
πτωση ελλείψεως, απουσίας ή νομίμου κωλύματος και 
αυτού ο Αντιπρόεδρος. 

Άρθρο 5 

Ο Διευθύνων Σύμβουλος 

1.0 Διευθύνων Σύμβουλος εκλέγεται από το Διοικητικό 
Συμβούλιο μετά από τεκμηριωμένη μελέτη των σχετικών 
υποψηφιοτήτων, πρέπει δε να διαθέτει ειδικές γνώσεις 
και εμπειρία σε σχέση με τους επιδιωκόμένους σκοπούς 
της Εταιρίας και να είναι πλήρους απασχολήσεως, σύμ¬ 
φωνα με τη σύμβαση εργασίας την οποία υπογράφει με 
την Εταιρία. Ως πλήρης απασχόληση νοείται η παροχή 


υπηρεσιών όλες τις εργάσιμες ημέρες και με πλήρες 
ωράριο. Η ανωτέρω σύμβαση είναι δυνατό να λυθεί με 
οποιονδήποτε εκ των νομίμων τρόπων και λόγων καταγ¬ 
γελίας της με απόφαση του Διοικητικού Συμβουλίου και 
τελική έγκριση της Γ ενικής Συνέλευσης της Εταιρίας. 

2. Ο Διευθύνων Σύμβουλος προΐσταται όλων των υπη¬ 
ρεσιών της Εταιρίας. 

3. Ο Διευθύνων Σύμβουλος διευθύνει, ελέγχει και συ- 
ντονίζειτη δράση όλωντων υπηρεσιώντης Εταιρίας, σύμ¬ 
φωνα με τις αποφάσεις του Διοικητικού Συμβουλίου σε 
συνδυασμό και με τις διατάξεις των σχετικών νόμων και 
του καταστατικού της. 

4. Ο Διευθύνων Σύμβουλος υπάγεται στο Διοικητικό 
Συμβούλιο έναντι του οποίου ευθύνεται για την εύρυθμη 
λειτουργία των διοικητικών υπηρεσιών, την τήρηση των 
νόμων και την εκτέλεση των αποφάσεων του ΔΣ και της 
Γ ενικής Συνέλευσης. 

5. Ο Διευθύνων Σύμβουλος έχει με βάση τον Κανονισμό 
αυτό και το καταστατικό της Εταιρίας, τις παρακάτω αρ¬ 
μοδιότητες: 

α) εκπροσωπεί δικαστικά καιεξώδικατην Εταιρία, ύστε¬ 
ρα από απόφαση του ΔΣ 

β) υπογράφει τα έγγραφα της Εταιρίας, εισπράττει τις 
απαιτήσεις, ενεργεί αναλήψεις, υπογράφει τις εντολές 
πληρωμής για όλεςτις συναλλαγές της Εταιρίας, σύμφω¬ 
να με τις αποφάσεις του ΔΣ 

γ) εισηγείται στο ΔΣ για τα θέματα της ημερήσιας διά¬ 
ταξης 

δ) υλοποιεί τις αποφάσεις του ΔΣ σχετικά με την πρό¬ 
σληψη καιτην απόλυση των πληρεξούσιων δικηγόρων και 
του προσωπικού της Εταιρίας, καθώς και με την επιβολή 
των πειθαρχικών κυρώσεων που επιβάλλονται σύμφωνα 
με τον παρόντα εσωτερικό κανονισμό 

ε) χορηγεί, σύμφωνα με το άρθρο 16, παρ. 7 του παρό¬ 
ντος, άδειες άνευ αποδοχών καθ’ υπέρβαση του ορίου 
των κανονικών αδειών 

ζ) χορηγεί στο προσωπικό τις μισθολογικές βελτιώσεις 
και τα διάφορα επιδόματα που προβλέπονται από τις σχε¬ 
τικές διατάξεις της εργατικής νομοθεσίας και τις συλλο¬ 
γικές συμβάσεις εργασίας. 

6. Ο Διευθύνων Σύμβουλος δύναται να παραχωρεί μέ¬ 
ρος των αρμοδιοτήτων του σε υπαλλήλους της Εταιρίας, 
αναφέροντας τη σχετική απόφασή του στο ΔΣ. Στην πρά¬ 
ξη εξουσιοδότησης πρέπει να αναγράφονται ρητά και πε¬ 
ριοριστικά ποια δικαιώματα εκχωρούνται. 

7. Τον Διευθύνοντα Σύμβουλο απάντα για οποιοδήποτε 
λόγο ή κωλυόμενο λόγω ασθένειας, αδείας ή υπηρεσιακής 
αιτίας, αναπληροί σε όλη την έκταση των αρμοδιοτήτων 
του μέλος του ΔΣτης Εταιρίας, μετά από απόφαση του ΔΣ. 

8. Όλες οι αποφάσεις του Διευθύνοντος Συμβούλου, 
για θέματα της αρμοδιότητάς του, ανακοινώνονται στην 
πρώτη συνεδρίαση του ΔΣ μετά την έκδοσή τους. 

9. Ο Διευθύνων Σύμβουλος συνδέεται με την Εταιρία με 
σχέση εξαρτημένης εργασίας πλήρους απασχόλησης. 
Το ύψοςτων αποδοχώντου καθορίζεται εκάστοτε με σχε¬ 
τικές αποφάσεις του ΔΣ που εγκρίνονται από τη Γ ενική 
Συνέλευση. 

Άρθρο 6 

Η Νομική Υπηρεσία 

1. Η Νομική Υπηρεσία επιμελείται όλων των νομικών δι¬ 
καστικών και εξώδικων υποθέσεων της Εταιρίας και ειδι¬ 
κότερα: α) Χειρίζεται σε συνεργασία με τους δικηγόρους 

που ορίζει η Εταιρία τις διάφορες υποθέσεις, β) συνεργά¬ 
ζεται με όλες τις υπηρεσίες της Εταιρίας για την κατάρτι¬ 
ση των πάσης φύσεως εγγράφων νομικής φύσεως, γ) πα¬ 
ρέχει έγγραφες γνωμοδοτήσεις για όλα τα ανακύπτοντα 
νομικά θέματα και δ) τηρεί αρχείο για όλες τις νομικές 
υποθέσεις της Εταιρίας. 

2. Χρέη νομικού συμβούλου της Εταιρίας ασκεί η νομι¬ 
κή υπηρεσία του ΑΠΘ ή άλλοι δικηγόροι που προσλαμβά¬ 
νονται από την Εταιρία για το σκοπό αυτό είτε με σχέση 
εξαρτημένης εργασίας είτε με έμμισθη εντολή. 

Άρθρο 7 

Εσωτερικός Ελεγκτής 

1. Το Διοικητικό Συμβούλιο της Εταιρίας δύναται, κατά 
περίπτωση και για όσο καιρό χρειαστεί, να ορίζει Εσωτε¬ 
ρικό Ελεγκτή ύστερα από σχετική έγκριση της Γ ενικής Συ¬ 
νέλευσης της Εταιρίας. 

2. Ο Εσωτερικός Ελεγκτής είναι μέλος ΔΕΠ του ΑΠΘ, 
ανάλογης ειδικότητας και δεν μπορεί να είναι μέλος του 
ΔΣ της Εταιρίας. Με εντολή του Διοικητικού Συμβουλίου 
ελέγχει την εύρυθμη οικονομική λειτουργία της Εταιρίας, 
σύμφωνα με τους νόμους, τις αποφάσεις της Συγκλήτου 
και του Διοικητικού Συμβουλίου πραγματοποιώντας τα¬ 
κτικούς και έκτακτους, κατά την κρίση του, ελέγχους στο 
Τμήμα Οικονομικής Διαχείρισης καθώς και σε οποιοδή- 
ποτε άλλη οργανική μονάδα της Εταιρίας. Για την εκπλή¬ 
ρωση του έργου που του ανατίθεται οι υπηρεσίες της 
Εταιρίας είναι υποχρεωμένες να του παρέχουν κάθε δυ¬ 
νατή υποστήριξη. 

3. Ενημερώνει το Διοικητικό Συμβούλιο άμεσα για τα 
αποτελέσματα των διενεργούμενων ελέγχων. 

Άρθρο 8 

Γραμματεία Διοικητικού Συμβουλίου 

1. Έργο της Γραμματείας Διοικητικού Συμβουλίου είναι 
η υποστήριξη του Προέδρου και των μελών του Διοικητι¬ 
κού Συμβουλίου στην εκτέλεση των καθηκόντων τους. 

2. Χρέη προϊσταμένου της Γραμματείας Διοικητικού 
Συμβουλίου εκτελεί ο εκάστοτε Γ ραμματέαςτου Διοικητι¬ 
κού Συμβουλίου. Σύμφωνα με το καταστατικό, ο Γραμμα- 
τέας ορίζεται με απόφαση του Προέδρου του ΔΣ και είναι 
δυνατόν να μην ανήκει στο προσωπικό της Εταιρίας. 

3. Επιπλέον, η Γ ραμματεία στελεχώνεται με προσωπικό 
των παρακάτω ειδικοτήτων: 

- Δακτυλογράφους 

- Κλητήρες και καθαριστές 

- Οδηγούς 

Άρθρο 9 

Γραμματέας Διοικητικού Συμβουλίου 

1. Είναι υπεύθυνος για την τήρηση των πρακτικών των 
συνεδριάσεωντου Διοικητικού Συμβουλίου, για τη συγκέ¬ 
ντρωση των εισηγήσεων και τη διαβίβασή τους μαζί με τη 
σχετική πρόσκληση στα μέλη του Διοικητικού Συμβουλί¬ 
ου 2 τουλάχιστον ημέρες πριν από την ημερομηνία συνε¬ 
δρίασης του ΔΣ. 

2. Είναι υπεύθυνος για την κοινοποίηση των αποφάσεων 
του ΔΣ και της ΓΣ στις διάφορες υπηρεσίες της Εταιρίας. 

3. Μεριμνά για τη νομότυπη σύγκληση των Γ ενικών Συ¬ 
νελεύσεων της Εταιρίας. 

4. Τηρείτο αρχείο της Εταιρίας που περιλαμβάνει: α) Φά¬ 
κελο ίδρυσης της Εταιρίας (καταστατικό - Τροποποίησης 
καταστατικού κτλ.), β) Φάκελο Οργάνωσης της Εταιρίας 


(Εσωτερικός Κανονισμός Οργάνωσης και λειτουργίας, λο¬ 
γιστικά σχέδια, οργανόγραμμα κτλ.), γ) Φάκελο πρακτικών 
του Διοικητικού Συμβουλίου (αντίγραφατωνπρακτικώντου 
ΔΣ κατά χρονολογική σειρά, προσκλήσεις κτλ.) και δ) Φάκε¬ 
λο Πρακτικών των Γ ενικών Συνελεύσεων (τακτική και έκτα¬ 
κτη) κατά χρονολογική σειρά, αντίγραφα των πρακτικών 
των συνελεύσεων του ΔΣ κατά τις οποίες αποφασίσθηκε η 
σύγκληση των ΓΣ, αντίγραφα των προσκλήσεων κτλ. 

ΜΕΡΟΣ Β' 

ΚΕΦΑΑΑΙΟ Α' 

ΤΜΗΜΑ ΜΕΛΕΤΩΝ ΚΑΙ ΑΝΑΠΤΥΞΗΣ - ΤΜΗΜΑ ΟΙΚΟ¬ 
ΝΟΜΙΚΗΣ ΔΙΑΧΕΙΡΙΣΗΣ - ΤΜΗΜΑ ΕΚΜΕΤΑΛΛΕΥΣΕΩΝ - 
ΤΜΗΜΑ ΑΝΘΡΩΠΙΝΩΝ ΠΟΡΩΝ 

Άρθρο 10 
Βασική Διάρθρωση 

1. Όλες οι λειτουργίες της Εταιρίας, οι απαραίτητες για 
την ομαλή άσκηση του σκοπού της, όπως ορίζει το άρθρο 
4του Καταστατικού της, ασκούνται από τις υπηρεσίες της. 

2. Οι υπηρεσίες της Εταιρίας διαρθρώνονται στις πα¬ 
ρακάτω οργανικές μονάδες: 

α) Τμήμα Μελετών και Ανάπτυξης 

β) Τμήμα Οικονομικής Διαχείρισης 

γ) Τμήμα Εκμεταλλεύσεων 

δ) Τμήμα Ανθρωπίνων Πόρων 

Άρθρο 11 

Τμήμα Μελετών και Ανάπτυξης 

1. Το Τμήμα Μελετών και Ανάπτυξης έχει τις ακόλουθες 
αρμοδιότητες: 

- Συγκεντρώνει τις εισηγήσεις φορέων, υπηρεσιών και 
μελών της πανεπιστημιακής κοινότητας σχετικά με υπάρ- 
χουσες ή νέες δυνατότητες αξιοποίησης της περιουσίας 
του ΑΠΘ. 

- Αξιολογεί τις υποβληθείσες προτάσεις, αναλύει τις δυ¬ 
νατότητες ανάπτυξης των προτεινόμενων δραστηριοτή¬ 
των και συντάσσει τις αναγκαίες προκαταρκτικές μελέτες. 

- Εισηγείται στο ΔΣ, σε συνεργασία με το Διευθύνοντα 
Σύμβουλο, σχετικά με νέες προτάσεις για την αξιοποίηση 
της περιουσίας του ΑΠΘ και καταρτίζει τον κατάλογο των 
προς έγκριση από τη Γενική Συνέλευση προγραμμάτων 
κάθε έτους. 

- Διερευνά, με βάση τον αναπτυξιακό και επιχειρησιακό 
καθορισμό δράσης εκ μέρους του Διοικητικού Συμβουλί¬ 
ου και σύμφωνα με τις αποφάσεις της Γενικής Συνέλευ¬ 
σης, τις δυνατότητες βελτίωσης των υφιστάμενων δρα¬ 
στηριοτήτων και ανάπτυξης νέων. 

- Υποβοηθά τα μέλη της πανεπιστημιακής κοινότητας 
του ΑΠΘ καθώς και των επιτροπών που ορίζονται από το 
ΑΠΘ στη σύνταξη προτάσεων και μελετών αναπτυξιακού 
ή τεχνικού χαρακτήρα για λογαριασμό της Εταιρίας. 

- Μεριμνά για την υπογραφή των σχετικών με τα εγκε¬ 
κριμένα προγράμματα συμβάσεων και παρακολουθεί την 
πορεία υλοποίησής τους. 

- Συντάσσει τους φακέλους των προς υποβολή προ¬ 
γραμμάτων και τους προωθεί προς έγκριση στους αρμό¬ 
διους φορείς εσωτερικού και εξωτερικού. 

- Συγκεντρώνει τις εγκεκριμένες προτάσεις και τις προ¬ 
καταρκτικές μελέτες, τις αναλύει και συντάσσει τις μελέ¬ 
τες εφαρμογής. 

- Καταγράφει τις ανάγκες μηχανοργάνωσης της Εται¬ 
ρίας και εισηγείται συγκεκριμένες λύσεις συνεργαζόμενο 

προς τούτο τόσο με τη Διεύθυνση Μηχανοργάνωσης του 
ΑΠΘ όσο και με το Κέντρο Υποστήριξης Τεχνολογιών 
Πληροφορικής του ΑΠΘ. 

Άρθρο 12 

Τμήμα Οικονομικής Διαχείρισης 

1. Το Τμήμα Οικονομικής Διαχείρισης έχει, κυρίως, ως 
αντικείμενο τη διαχείριση των οικονομικών της Εταιρίας, 
όπως θέματα ισολογισμού, απολογισμού, μισθοδοσίας, 
προμηθειών και ειδικότερα: 

- Έχει την ευθύνη της λογιστικής παρακολούθησης των 
διαχειρίσεων της Εταιρίας, καθώς επίσης και κάθε οικο¬ 
νομικής δραστηριότητάς της, τηρώντας τα προβλεπόμε- 
να από το Νόμο βιβλία και στοιχεία της Εταιρίας. 

- Συντάσσει τα ισοζύγια και λοιπές λογιστικές καταστά¬ 
σεις, συντάσσει τον ετήσιο ισολογισμό, καθώς και τον 
προϋπολογισμό εσόδων - δαπανών της Εταιρίας. 

- Μεριμνά για το άνοιγμα τραπεζικών λογαριασμών και 
την κατάθεση σ’ αυτούς των πόρωντης από διάφορες πη¬ 
γές και παρακολουθεί την κίνηση των λογαριασμών αυ¬ 
τών. 

- Παρακολουθεί και αναφέρει στο ΔΣ σχετικά με την πο¬ 
ρεία των έργων - προγραμμάτων που χρηματοδοτούνται 
από την Εταιρία. 

2. Ως προϊστάμενος του Τμήματος Οικονομικής Διαχεί¬ 
ρισης ορίζεται άτομο αναλογών προσόντων και εμπει- 
ρίας. 

Άρθρο 13 

Τμήμα Εκμεταλλεύσεων 

1. Το Τμήμα Εκμεταλλεύσεων της Εταιρίας έχει τις εξής 
αρμοδιότητες: 

- Μεριμνά για τη διατήρηση και αύξηση των εσόδωντου 
ΑΠΘ από την αξιοποίηση της ακίνητης περιουσίας του και 
για την επίλυση προβλημάτων που προκύπτουν σχετικά. 
Επίσης, μεριμνά για την υλοποίηση των αποφάσεων του 
Πρυτανικού Συμβουλίου του ΑΠΘ σχετικά με τη μίσθωση 
υποδομών και εγκαταστάσεων του ΑΠΘ. 

- Μεριμνά για την οργάνωση και τη διεξαγωγή των δια¬ 
γωνισμών για τη μίσθωση υποδομών και εγκαταστάσεων 
καιγιατη σύνταξη των σχετικών διακηρύξεων, σύμφωνα με 
τις αποφάσεις του Διοικητικού Συμβουλίου της Εταιρίας. 

- Εισηγείται, σε συνεργασία με το Διευθύνοντα Σύμβου¬ 
λο της Εταιρίας, προς το Διοικητικό Συμβούλιο την ίδρυ¬ 
ση νέων κυλικείων στα τμήματα ή τις σχολές του ΑΠΘ. 

- Προγραμματίζει τους εργαστηριακούς ελέγχους στα 
προϊόντα που πωλούνται από τα κυλικεία του ΑΠΘ με σκο¬ 
πό την εξασφάλιση υψηλής ποιότητας στα προσφερόμε- 
να από τα κυλικεία είδη και πραγματοποιεί συνεχώς μα¬ 
κροσκοπικούς ελέγχους για τη λειτουργία των κυλικείων 
και παρακολουθεί διαρκώς τις τιμές των πωλούμενων από 
τα κυλικεία προϊόντων. 

- Μεριμνά για την εύρυθμη λειτουργία των εγκαταστά¬ 
σεων, την τήρηση των αποφάσεων του Πρυτανικού Συμ¬ 
βουλίου και των όρων των σχετικών συμβάσεων και φρο¬ 
ντίζει για τη συντήρηση και ανακαίνιση υποδομών και 
εγκαταστάσεων του ΑΠΘ, για την αντικατάσταση του 
φθαρμένου εξοπλισμού καθώς και την αγορά νέου, όταν 
απαιτείται. Αναλαμβάνει, δε, τη σύνταξη κανονισμών και 
οδηγιών λειτουργίας, όπου απαιτείται. 

- Εισηγείται, σε συνεργασία με το Διευθύνοντα Σύμβουλο 
της Εταιρίας, προς το Διοικητικό Συμβούλιο για την εκμε¬ 
τάλλευση και νέων υποδομών και εγκαταστάσεωντου ΑΠΘ. 


-Υποστηρίζειτη λειτουργία του καταστήματος πώλησης 
προϊόντων, που φέρουν λογότυπο του ΑΠΘ και μεριμνά 
για τη συνεχή παρακολούθηση και αξιολόγηση των υπη¬ 
ρεσιών του. Εισηγείται, σε συνεργασία με το Διευθύνοντα 
Σύμβουλο της Εταιρίας, το συνεχή εμπλουτισμό του κατα¬ 
στήματος με νέα προϊόντα με λογότυπο του ΑΠΘ. 

- Προωθεί τις εκδόσεις (έντυπες και ηλεκτρονικές) του 
ιδρύματος και μεριμνά για την προβολή των δραστηριο¬ 
τήτων του ΑΠΘ και την έκδοση πληροφοριακού υλικού. 

- Οργανώνει τη διεξαγωγή προγραμμάτων κατάρτισης, 
όταν αυτά αποφασίζονται, σύμφωνα με τις αποφάσεις 
της Γενικής Συνέλευσης. 

- Συντονίζει και επιβλέπει τη διεξαγωγή συνεδρίων και 
εκδηλώσεων. 

2. Ως Προϊστάμενος του Τμήματος Εκμεταλλεύσεων 
ορίζεται άτομο αναλογών προσόντων και εμπειρίας. 

Άρθρο 14 

Τ μήμα Ανθρωπίνων Πόρων 

Το Τμήμα Ανθρωπίνων Πόρων έχει τις εξής αρμοδιό¬ 
τητες: 

α) Μεριμνά κυρίως για τα θέματα της υπηρεσιακής κα¬ 
τάστασης του προσωπικού κάθε κατηγορίας, τα πειθαρ¬ 
χικά και συνταξιοδοτικά ζητήματα, τις άδειες του προ¬ 
σωπικού, την τήρηση των πάσης φύσεως διατάξεων της 
εργατικής και ασφαλιστικής νομοθεσίας, καθώς και για 
την τήρηση του αρχείου και του πρωτοκόλλου της Εται¬ 
ρίας και για την οργάνωση των δημοσίων σχέσεων. Ειδι¬ 
κότερα δε: 

- Σχεδιάζει τις διαδικασίες επιλογής και πρόσληψης του 
πάσης φύσεως προσωπικού της Εταιρίας και εισηγείται 
κατάλληλες μεθόδους επιλογής για κάθε περίπτωση. Με¬ 
ριμνά για την προκήρυξη και διενέργεια των σχετικών δια¬ 
γωνισμών (και συνεντεύξεων) για την πρόσληψη του πά¬ 
σης φύσεως προσωπικού της Εταιρίας και διαμορφώνει 
σε συνεργασία με τους προϊσταμένους των Τμημάτων 
της Εταιρίας, τις περιγραφές των καθηκόντων και τα προ¬ 
σόντα της κάθε θέσης εργασίας. 

- Συντάσσει τις προτάσεις και συμβάσεις πρόσληψης 
του προσωπικού, τις καταγγελίες των συμβάσεων εργα¬ 
σίας, τις υπηρεσιακές μεταβολές του προσωπικού και τη¬ 
ρεί τους ατομικούς φακέλους, τις καρτέλες και τα μη¬ 
τρώα προσωπικού. Επίσης, ενημερώνει εγγράφως το 
Τμήμα Οικονομικής Διαχείρισης για τις μεταβολές του 
προσωπικού, που είναι απαραίτητες για τη σύνταξη της 
μισθοδοσίας ή την τήρηση άλλων λογιστικών θεμάτων. 

- Σχεδιάζει προγράμματα εκπαίδευσης και ανάπτυξης 
προσωπικού εκτιμώντας τις εκπαιδευτικές ανάγκες σε 
συνδυασμό με τους στόχους της Εταιρίας και αξιολογεί 
την αποτελεσματικότητα της εκπαιδευτικής διαδικασίας. 

- Προγραμματίζει σε συνεργασία με τους προϊστάμε¬ 
νους των άλλων οργανικών μονάδων τις ετήσιες άδειες 
του προσωπικού. 

- Διερευνά τις ανάγκες της Εταιρίας για μακροχρόνια 
προγράμματα υγιεινής, ασφάλειας, προστασίας από ατυ¬ 
χήματα. Διερευνά τα αίτια ατυχημάτων και προτείνει τρό¬ 
πους βελτίωσης των συνθηκών εργασίας. 

- Σχεδιάζει και εισηγείται σύστημα αξιολόγησης και κρι¬ 
τηρίων της απόδοσης των εργαζομένων και συντονίζει τη 
διαδικασία αξιολόγησης του προσωπικού της Εταιρίας. 

- Σε συνεργασία με τη Νομική Υπηρεσία και το Τ μήμα Οι¬ 
κονομικής Διαχείρισης ερμηνεύει και εφαρμόζει σε καθη¬ 
μερινή βάση τις συλλογικές συμβάσεις εργασίας. 

- Εισηγείται λύσεις σχετικές με το χειρισμό προβλημά¬ 
των προσωπικού και επιμελείται για τα θέματα εφαρμο¬ 
γής των πειθαρχικών διατάξεων και την έκδοση των πι¬ 
στοποιητικών υπηρεσιακών μεταβολών. 

- Παραλαμβάνει, πρωτοκολλεί και διανέμει στις υπηρε¬ 
σίες της Εταιρίας την εισερχόμενη αλληλογραφία, μερι¬ 
μνά για τη διεκπεραίωση της εξερχόμενης αλληλογρα¬ 
φίας, τηρείτο γενικό αρχείο αλληλογραφίας της Εταιρίας, 
φροντίζει για τη βεβαίωση της ακρίβειας των αντιγράφων 
ή φωτοτυπιών οποιωνδήποτε εγγράφων και γενικά δικαιο- 
λογητικών και μεριμνά για τη δακτυλογράφηση και ανα¬ 
παραγωγή όλων των εγγράφων της Εταιρίας. 

- Έχει την ευθύνη της προβολής του έργου της Εταιρίας 
και την οργάνωσης των δημοσίων σχέσεων. 

ΚΕΦΑΛΑΙΟ Β' 

ΠΡΟΣΩΠΙΚΟ 
Άρθρο 15 

Πρόσληψη Προσωπικού - Χρονικά όρια εργασίας - 
Αποδοχές 

1. Για την πρόσληψη του προσωπικού της Εταιρίας διε- 
νεργείται πάντοτε διαγωνισμός. Η προκήρυξη του διαγω¬ 
νισμού γνωστοποιείται στους ενδιαφερομένους δια του 
ημερησίου τύπου ή με κάθε άλλο πρόσφορο μέσο. 

2. Ο διαγωνισμός διενεργείται από Επιτροπή αποτε- 
λούμενη από: α) τον Πρόεδρο του ΔΣ ως Πρόεδρο, β) 
τον Αντιπρόεδρο ή άλλο μέλος του ΔΣ,το οποίο ορίζεται 
με απόφαση του ΔΣ και γ) το Διευθύνοντα Σύμβουλο, ως 
μελών. 

3. Για κάθε περίπτωση διαγωνισμού με απόφαση του Δι- 
ευθύνοντος Συμβούλου ορίζονται ο τόπος, ο χρόνος, ο 
τρόπος και κάθε άλλη λεπτομέρεια του Διαγωνισμού. 

4. Το αποτέλεσμα του διαγωνισμού με τη σχετική εισή¬ 
γηση της Επιτροπής, διαβιβάζεται στο Διοικητικό Συμ¬ 
βούλιο για έγκριση της πρόσληψης των επιτυχόντων. Με¬ 
τά την έγκριση αυτή, οι επιτυχόντες καλούνται να αναλά¬ 
βουν υπηρεσία. 

5. Κατ’ εξαίρεση για την πρόσληψη του προσωπικού της 
Γραμματείας Διοικητικού Συμβουλίου της Εταιρίας δεν 
απαιτείται διαγωνισμός. Το προσωπικό αυτό προσλαμβά¬ 
νεται με απόφαση του Προέδρου του ΔΣ ύστερα από 
έγκριση του ΔΣ. 

6. Γιατη συμμετοχή στο διαγωνισμό οι ενδιαφερόμενοι 
πρέπει να συμπληρώσουν σχετική έντυπη δήλωση. Μετά 
την πρόσληψη και μέσα σε 15 ημέρες, οι προσληφθέντες 
υποχρεούνται να υποβάλλουν στο Τμήμα Διοικητικών 
Υπηρεσιώνταεξήςδικαιολογητικά: α) Πιστοποιητικό γέν¬ 
νησης, β) Πιστοποιητικό Σπουδών, γ) Πιστοποιητικό Ποι¬ 
νικού Μητρώου τύπου Α', δ) Υπεύθυνη δήλωση για την οι¬ 
κογενειακή του κατάσταση, ε) Πιστοποιητικό Στρατολογι¬ 
κής κατάστασης τύπου Α' για τους άρρενες από το οποίο 
να προκύπτει ότι εξεπλήρωσε τις στρατιωτικές του υπο¬ 
χρεώσεις ή ότι απαλλάχθηκε νομίμως, στ) Πιστοποιητικό 
υγείας ή αρτιμέλειας. 

7. Για κάθε υπάλληλο της Εταιρίας τηρείται ατομικός 
φάκελος που περιλαμβάνει όλα τα στοιχεία που αφορούν 
την υπηρεσιακή κατάστασή του, καθώς επίσης και ατομι¬ 
κή καρτέλα (μητρώο προσωπικού) με την οποία παρακο- 
λουθούνται όλες οι υπηρεσιακές μεταβολές του. 

8. Η τήρηση των ατομικών φακέλων και του μητρώου 
προσωπικού ανήκει στην αρμοδιότητα του Τμήματος Αν¬ 
θρωπίνων Πόρων. 


9. Η τοποθέτηση ή μετάθεση των μισθωτών σε κάποια 
οργανική μονάδα της Εταιρίας γίνεται με απόφαση του Δι- 
ευθύνοντος Συμβούλου, μετά από αιτιολογημένη εισήγη¬ 
ση του Προϊσταμένου του Τμήματος Ανθρωπίνων Πόρων. 

10. Η διάρκεια της ημερήσιας και εβδομαδιαίας εργα¬ 
σίας του προσωπικού καθορίζεται κάθε φορά με απόφα¬ 
ση του ΔΣ μέσα στα νόμιμα πλαίσια. Στον περιορισμό των 
νόμιμων ωραρίων εργασίας δεν υπάγονται πρόσωπα που 
κατέχουν θέσεις ευθύνης στην Εταιρία. 

11. Η διοίκηση της Εταιρίας μπορεί να παρατείνει την 
εργασία πέρα από το κανονικό ωράριο εργασίας ή να ζη¬ 
τήσει την απασχόληση του προσωπικού τις Κυριακές ή τις 
άλλες εξαιρέσιμες αργίες, ανάλογα με τις εμφανιζόμενες 
ανάγκες. Γι’ αυτήν την υπερωριακή εργασίατηρείται η νό¬ 
μιμη διαδικασία και κάθε φορά καταβάλλεται η πρόσθετη 
αμοιβή που προβλέπεται από τη σχετική νομοθεσία. 

12. Οι πάσης φύσεως αποδοχές του προσωπικού κατα¬ 
βάλλονται δεδουλευμένες για χρονικά διαστήματα που 
δεν υπερβαίνουν το μήνα. Εφόσον η εξόφληση των απο¬ 
δοχών γίνεται στο τέλος του μήνα, παρέχεται ανάλογη 
προκαταβολή στο μέσο του μήνα. 

13. Σε περίπτωση μη παροχής υπηρεσιών δεν οφείλο¬ 
νται αποδοχές. Γ ια μερική παροχή υπηρεσιών οφείλονται 
αποδοχές ανάλογα μειωμένες. 

14. Η παραπάνω παράγραφος δεν ισχύει σε περίπτωση 
ασθένειας του μισθωτού, δεόντως διαπιστωμένης. Σε κά¬ 
θε περίπτωση, για τις περιπτώσεις ασθένειας ισχύουν οι 
σχετικές διατάξεις. 

15. Κρατήσεις στις αποδοχές των μισθωτών επιτρέπο¬ 
νται μόνο: α) για προκαταβολές που δόθηκαν στους μι¬ 
σθωτούς έναντι αποδοχών, β) για πρόστιμα που επιβάλ¬ 
λονται στους μισθωτούς βάσει του παρόντος Κανονι¬ 
σμού, γ) για φόρους χαρτόσημα και κρατήσεις υπέρ 
ασφαλιστικών οργανισμών κατά τις οικείες σχετικές δια¬ 
τάξεις και δ) για κάθε περίπτωση που ο νόμος ορίζει. 

ΚΕΦΑΛΑΙΟ Γ 
Άρθρο 16 

Ασθένειες - Άδειες - Δώρα Προσωπικού 

1. Ο υπάλληλος που κωλύεται να προσέλθει στην εργα¬ 
σία του λόγω βραχείας ασθένειας, οφείλει να ειδοποιήσει 
χωρίς καθυστέρηση την αρμόδια υπηρεσία της Εταιρίας 
(Τμήμα Ανθρωπίνων Πόρων) αλλιώς θεωρείται ότι απου¬ 
σιάζει αδικαιολόγητα από την υπηρεσία. 

2. Η βραχεία ασθένεια πρέπει να αποδεικνύεται με έγ¬ 
γραφο ιατρού του ΙΚΑ. Μόνο ύστερα από την προσκόμιση 
του εγγράφου αυτού η εταιρία καταβάλλει στον ασθενή 
υπάλληλο τα ποσά που δικαιούται λόγω της ασθένειας του. 

3.0 υπάλληλος που απουσιάζει από την υπηρεσία λόγω 
βραχείας ασθένειας δικαιούται να λάβει από την Εταιρία 
για κάθε έτος τις αποδοχές που προβλέπει η εργατική νο¬ 
μοθεσία. 

4. Η σύμβαση εργασίας του υπαλλήλου που απουσιάζει 
απάτην υπηρεσία λόγω βραχείας ασθένειας δεν λύεται, η 
Εταιρία όμως έχει δικαίωμα να καταγγείλει τη σύμβαση 
εργασίας του μισθωτού της, του οποίου η ασθένεια υπερ- 
βαίνειτα όρια της βραχείας ασθένειας, καταβάλλοντας σ’ 
αυτόν την από το νόμο προβλεπόμενη αποζημίωση. Ως 
βραχεία ασθένεια θεωρείται η εκάστοτε από την οικεία 
εργατική νομοθεσία οριζόμενη. 

5. Οι διατάξεις του άρθρου αυτού εφαρμόζονται ανα- 
λόγως και για την περίπτωση ατυχήματος. 

6. Η ετήσια άδεια των υπαλλήλων της Εταιρίας, οι απο¬ 
δοχές των ημερών αδείας και το επίδομα αδείας χορη¬ 
γούνται όπως ορίζουν οι σχετικές διατάξεις της εργατι¬ 
κής νομοθεσίας. 

7. Ο Διευθύνων Σύμβουλος μπορεί να χορηγεί ετησίως 
στους υπαλλήλους της Εταιρίας άδεια άνευ αποδοχών 
μέχρι ένα μήνα. Για τη χορήγηση άδειας άνευ αποδοχών 
πέραν του ενός μηνάς αποφασίζει το ΔΣ. Επίσης το ΔΣ 
μπορεί να χορηγεί στους υπαλλήλους εκπαιδευτική 
άδεια, καθορίζοντας και τους όρους αυτής. 

8. Τα δώρα των εορτών Χριστουγέννων - Πάσχα χορη¬ 
γούνται στο προσωπικό της Εταιρίας σύμφωνα με τα όσα 
ορίζουν οι εκάστοτε σχετικές Υπουργικές Αποφάσεις. 

9. Σε περίπτωση ασθένειας ή ατυχήματοςτου μισθωτού 
η Εταιρία καταβάλλει στο μισθωτό ολόκληρο το ποσό που 
θα δικαιούνται αν δεν ασθενούσε εκπίπτοντας κάθε ποσό 
που έλαβε ο μισθωτός από τον οικείο ασφαλιστικό οργα¬ 
νισμό για το λόγο αυτό. 

ΚΕΦΑΛΑΙΟ Δ' 

Άρθρο 17 

Λύση της υπαλληλικής σχέσης 

1. Η υπαλληλική σχέση λύεται: 

α) Με την καταγγελία της σύμβασης εργασίας από την 
Εταιρία 

β) Με την παραίτηση του μισθωτού 

γ) Με το θάνατο του μισθωτού 

2. Η Εταιρία μπορεί να καταγγείλει τη σύμβαση εργα¬ 
σίας οποιουδήποτε μισθωτού της, καταβάλλοντας την 
από το νόμο προβλεπόμενη αποζημίωση, υπό τις εξής 
προϋποθέσεις: 

α) Η απόφαση της καταγγελίας να έχει ληφθεί από το 
ΔΣ της Εταιρίας και να στηρίζεται σε αιτιολογημένη υπη¬ 
ρεσιακή εισήγηση. 

β) Να είναι σύμφωνη με την εκάστοτε εργατική νομοθε¬ 
σία και να στηρίζεται σε παραπτώματα του μισθωτού που 
προβλέπονται από τον κανονισμό ή σε αποδεδειγμένη 
ανικανότητά του ή για λόγους οικονομικούς της Εταιρίας, 
ενώ δεν επιτρέπεται απόλυση μισθωτού για συνδικαλιστι¬ 
κή δράση ή για λόγους εκδίκησης. 

3. Ο μισθωτός που αποχωρεί οικειοθελώς από την Εται¬ 
ρία πριν συμπληρώσει το υπό της νομοθεσίας προβλεπό- 
μενο όριο ηλικίας, δεν δικαιούται καμία αποζημίωση. 

4. Ο μισθωτός που αποχωρεί από την Εταιρία οικειοθε- 
λώς, μετά τη συμπλήρωση του προς συνταξιοδότηση, 
από τον οικείο ασφαλιστικό οργανισμό, ορίου ηλικίας, για 
πλήρη σύνταξη, δικαιούται από την Εταιρία αποζημίωση 
ίση προς την προβλεπόμενη από το νόμο για την περί¬ 
πτωση καταγγελία της σύμβασης. 

5. Σε περίπτωση θανάτου του μισθωτού η Εταιρία υπο- 
χρεούται να καταβάλει στην οικογένειά του αποζημίωση 
κατά τις διακρίσεις που προβλέπει η εργατική νομοθεσία 
αναλόγως των ετών υπηρεσίας του. 

ΚΕΦΑΛΑΙΟ Ε' 

ΥΠΟΧΡΕΩΣΕΙΣ ΠΡΟΣΩΠΙΚΟΥ - ΠΕΙΘΑΡΧΙΚΕΣ ΠΑΡΑ¬ 
ΒΑΣΕΙΣ - ΠΕΙΘΑΡΧΙΚΕΣ ΠΟΙΝΕΣ 

Άρθρο 18 

Υποχρεώσεις προσωπικού 

Όλο το προσωπικό οφείλει: 

1. Να προσέρχεται εμπρόθεσμα στους χώρους εργα¬ 
σίας, να συμμορφώνεται πρόθυμα στις εντολές και απο¬ 


φάσεις της Διοίκησης και των προϊσταμένων υπηρεσιών 
της Εταιρίας. 

2. Να συμπεριφέρεται ευπρεπώς σε κάθε προϊστάμενο, 
συνάδελφο ή τρίτο που έρχεται σε επαφή μαζί του για ζη¬ 
τήματα της Εταιρίας. Οι προϊστάμενοι οφείλουν να συ- 
μπεριφέρονται άψογα προς υφιστάμενούς τους και να 
προβαίνουν σε συστάσεις και παρατηρήσεις με ευγένεια. 

3. Να επιδεικνύει πραγματικό ενδιαφέρον για τα συμ¬ 
φέροντα της Εταιρίας, ναδιαφυλάσσειτα μυστικά της, τα 
οποία υπέπεσαν στην αντίληψή του ως έκτης θέσεώςτου 
ή έκτης φύσεως της εργασίας του και να μην παρέχει πλη¬ 
ροφορίες για αυτά σε τρίτα αναρμόδια πρόσωπα είτε μέ¬ 
σα στην Εταιρία είτε έξω από αυτήν. 

4. Να καταβάλλει κάθε προσπάθεια και να δείχνει επι¬ 
μέλεια και φιλοτιμία στη διάρκεια εκτέλεσης της εργα¬ 
σίας του. 

5. Να μην προξενεί βλάβες ή φθορές στα έπιπλα, μηχα¬ 
νήματα, υλικά ή οποιαδήποτε άλλα περιουσιακά στοιχεία 
της Εταιρίας και να διαφυλάσσει και να συντηρεί αυτά σε 
καλή κατάσταση. 

6. Να αναφέρει χωρίς καθυστέρηση στους αρμόδιους 
προϊστάμενους κάθε βλάβη ή ανωμαλία στα μηχανήματα, 
εργαλεία ή τις εγκαταστάσεις. 

Άρθρο 19 

Πειθαρχικές Παραβάσεις 

1. Γ ενικής φύσεως παραβάσεις, ενδεικτικά αναφερόμε- 
νες, είναι η αμέλεια, η πλημμελής εκτέλεση των υπηρε¬ 
σιακών καθηκόντων. 

2. Επίσης η παράβαση των επιταγώντου Νόμου,τουπα- 
ρόντος κανονισμού, των αποφάσεων του Διοικητικού 
Συμβουλίου και της Διεύθυνσης της Εταιρίας. 

3. Η απρεπής συμπεριφορά προς προϊστάμενους, συ¬ 
ναδέλφους και τρίτους που συναλλάσσονται με την 
Εταιρία. 

4. Η αναξιοπρεπής διαγωγή και εν γένει κάθε πράξη ή 
παράλειψη που μπορεί να βλάψει τα συμφέροντα της 
Εταιρίας, να κλονίσει την πειθαρχία ή να μειώσειτο κύρος 
αυτής. 

5. Η αυθαίρετη απουσία από την εργασία ή η υπέρβαση 
της άδειας και η εκπρόθεσμη προσέλευση στον τόπο ερ¬ 
γασίας. 

6. Η άρνηση εκτέλεσης της ανατεθείσης εργασίας ή η 
παράλειψη αυτής, οι φωνές και οι διαπληκτισμοί κατά την 
επίλυση των υπηρεσιακών ζητημάτων, οι πολιτικές και άλ¬ 
λες άσχετες με την εργασία συζητήσεις ή διενέξεις και η 
ανάγνωση εφημερίδων, περιοδικών και εντύπων άσχετων 
με την υπηρεσία. 

7. Η χρήση οινοπνευματωδών ποτών κατά την ώρα ερ¬ 
γασίας ή η προσέλευση στην υπηρεσία σε κατάσταση μη 
νηφαλιότητας λόγω χρήσης οινοπνευματωδών ποτών. 

8. Η λαθραία εξαγωγή παντός περιουσιακού στοιχείου 
της Εταιρίας. 

9. Η κοινολόγηση των μυστικών της Εταιρίας, τα οποία 
αυτή εμπιστεύεται στο προσωπικό της ή όσα από αυτά 
υποπίπτουν στην αντίληψή του. 

10. Η άσκηση επαγγέλματος που αντιστρατεύεται στα 
συμφέροντα της Εταιρίας. 

Άρθρο 20 

Πειθαρχικές Ποινές 

1. Για τις παραβάσεις του άρθρου 19 επιβάλλονται οι 
εξής ποινές: 

α) Προφορική ή έγγραφη παρατήρηση 

β) Επίπληξη 

γ) Πρόστιμο μέχρι 25% επίτου ημερομισθίου ή του 1/25 
του μισθού 

δ) Προσωρινή απόλυση για 10 ημέρες το πολύ για κάθε 
ημερολογιακό έτος 

2. Η ποινή της προφορικής ή έγγραφης παρατήρησης 
επιβάλλεται σ’ αυτούς που για πρώτη φορά υποπίπτουν 
σε ελαφρά πταίσματα. Η ποινή της επίπληξης επιβάλλεται 
σ’ αυτούς που για δεύτερη φορά υποπίπτουν σε ελαφρά 
πταίσματα. 

3. Η ποινή του προστίμου επιβάλλεται σ’ αυτούς που 
κατ’ επανάληψη υποπίπτουν σε ελαφρά πταίσματα καθώς 
και σ’ όσους υποπίπτουν για πρώτη φορά σε σοβαρά πα¬ 
ραπτώματα. 

4. Η ποινή της προσωρινής απόλυσης επιβάλλεται 
στους μισθωτούς, οι οποίοι με υποτροπή υποπίπτουν σε 
σοβαρή παράβαση. Δηλαδή στους μισθωτούς, οι οποίοι 
μετά από την τιμωρία τους για πρώτη φορά, με οποιαδή¬ 
ποτε ποινή για σοβαρό παράπτωμα, υποπίπτουν και πάλι 
στο ίδιο ή άλλο επίσης σοβαρό παράπτωμα. Σοβαρά πα¬ 
ραπτώματα είναι κυρίως: α) η κατ’ επανάληψη μη έγκαιρη 
προσέλευση στην εργασία, β) η παράβαση έστω και για 
πρώτη φοράτων διατάξεωντωνπαρ. 8-10 του άρθρου 19. 

5. Για την περίπτωση της παρ. 8 του άρθρου 19 του πα¬ 
ρόντος Κανονισμού η Εταιρία δύναται να καταγγείλει τη 
σύμβαση εργασίας, του μισθωτού που υπέπεσε στο πα¬ 
ράπτωμα αυτό χωρίς την τήρηση καμίας προθεσμίας η 
καταβολής αποζημίωσης, εάν εναντίον του μισθωτού αυ¬ 
τού υποβλήθηκε μήνυση κατά τις διατάξεις του άρθρου 5 
του Ν. 2120/1920. 

6. Την ίδια ποινή της προηγούμενης παραγράφου μπο¬ 
ρεί να επιβάλλει, κατά την κρίση της η Εταιρία και σε κάθε 
άλλη περίπτωση παράβασης που συνιστά αξιόποινη πρά¬ 
ξη του μισθωτού, για την οποία υποβλήθηκε εναντίον του 
μήνυση από την Εταιρία. 

Άρθρο 21 
Ποινολόγιο 

1. Οι επιβαλλόμενες ποινές καταχωρούνται από την αρ¬ 
μόδια υπηρεσία σε ειδικό βιβλίο ποινολογίου, στο οποίο 
πρέπει να αναγράφονται το ονοματεπώνυμο των μισθω¬ 
τών, στους οποίους υποβλήθηκε η ποινή, το είδος της ποι¬ 
νής, ο λόγος της επιβολής της ποινής και εφόσον πρόκει¬ 
ται περί ποινής προστίμου, το οποίο περιέρχεται στην ερ¬ 
γατική εστία και κατατίθεται στην Τράπεζα της Ελλάδος ή 
άλλη αρμόδια Τράπεζα, ο χρόνος της κατάθεσης του 
προστίμου στην Τράπεζα. 

2. Η ποινή γνωστοποιείται στο μισθωτό. Αν πρόκειται για 
την ποινή της προσωρινής απόλυσης, γνωστοποίηση γί¬ 
νεται πάντοτε εγγράφως με παράδοση του εγγράφου 
στον τιμωρηθέντα από τον προϊστάμενο του Τμήματος ή 
άλλο αρμόδιο υπάλληλο με απόδειξη παραλαβής. Αν ο μι¬ 
σθωτός που τιμωρήθηκε αρνείται να παραλάβει το έγ¬ 
γραφο πρέπει να τοιχοκολλείται στο χώρο της εργασίας 
παρουσία 2 μαρτύρων που βεβαιώνουν στο αντίγραφο 
την άρνηση παραλαβής, την τοιχοκόλληση και την ημε¬ 
ρομηνία κατά την οποία έγινε. 

3. Κατά της απόφασης της Διοίκησης για την επιβολή 


της προσωρινής απόλυσης επιτρέπεται η άσκηση των έν¬ 
δικων μέσων και προσφυγών που προβλέπει η ισχύουσα 
νομοθεσία. 

ΚΕΦΑΛΑΙΟ ΣΤ 
Άρθρο 22 

Προμήθειες - Αναθέσεις Έργων 

1. Οι διατάξεις του παρόντος Κεφαλαίου αφορούν: 

- Τις προμήθειες παγίων στοιχείων, εργαλείων, μηχανη¬ 
μάτων και υλικών εν γένει 

- Τις αναθέσεις έργων και εργασιών 

- Τις μισθώσεις ακινήτων ή κινητών περιουσιακών στοι¬ 
χείων 

- Όλες τις περιπτώσεις παροχής υπηρεσιών στην Εταιρία 

2. Γενικώς με τον όρο "προμήθειες" νοούνται και οι ανα¬ 
θέσεις εκτέλεσης έργων, μελετών και εργασιών που γίνο¬ 
νται για λογαριασμό της Εταιρίας. 

3. Εξαιρούνται της διαδικασίας του παρόντος Κεφαλαί¬ 
ου οι αγορές ακινήτων, για τις οποίες αποφασίζει το ΔΣ 
της Εταιρίας ύστερα από σχετική εισήγηση του Διευθύ- 
νοντα Συμβούλου. 

4. Όλες οι προτάσεις για προμήθειες, αναθέσεις έργων, 
μελετών κτλ. διατυπώνονται σε ειδικό έντυπο παραγγελίας 
και υποβάλλονται στο Τμήμα Οικονομικής Διαχείρισης. 

5. Οι προτάσεις για προμήθειες εγκρίνονται ως εξής: 

- Για προμήθειες που απαιτούν πρόχειρο ή τακτικό δια¬ 
γωνισμό η έγκριση γίνεται πάντοτε από το ΔΣ 

- Για προμήθειες μέχρι του ποσού εκείνου που σύμφω¬ 
να με τον Κανονισμό Προμηθειώντου Δημοσίου δεν απαι¬ 
τείται διαγωνισμός (πρόχειρος ή τακτικός) καθώς και για 
προμήθειες αναλωσίμων η έγκριση γίνεται από το Διευ- 
θύνοντα Σύμβουλο 

6. Οι διάφορες προμήθειες της Εταιρίας γίνονται ύστε¬ 
ρα από διαγωνισμό ή χωρίς διαγωνισμό ανάλογα με το 
ύψος της δαπάνης αυτών κατά τις διακρίσεις που προ¬ 
βλέπει ο Κανονισμός Προμηθειών και Εκτέλεσης Έργων 
του Δημοσίου. 

7. Γ ια τις περιπτώσεις που δεν προβλέπεται διαγωνι¬ 
σμός γίνεται από την υπηρεσία προμηθειών διερεύνηση 
της αγοράς και λήψη 3 προσφορών. 

8. Η κατακύρωση του διαγωνισμού στους μειοδότες γί¬ 
νεται πάντοτε από το ΔΣ. Το ΔΣ μπορεί να αρνηθεί την κα¬ 
τακύρωση του διαγωνισμού αιτιολογημένα, οπότε ο δια¬ 
γωνισμός επαναλαμβάνεται. 

9. Οι διαγωνισμοί προμηθειών διενεργούνται από τρι¬ 
μελή επιτροπή προμηθειών που συγκροτείται με απόφα¬ 
ση του ΔΣ σύμφωνα με τις εκάστοτε ισχύουσες διατάξεις 
του κανονισμού προμηθειώντου Δημοσίου. 

10. Το ΔΣ ύστερα από αιτιολογημένη εισήγηση του ΔΣ 
μπορεί να αποκλείσει από τους διαγωνισμούς προμήθει¬ 
ες οι οποίες σε προγενέστερη συναλλαγή με την Εταιρία 
επέδειξαν αντισυμβατική συμπεριφορά. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Μάίου 2004 
Ο Πρύτανης 

ΙΩΑΝΝΗΣ Γ. ΑΝΤΩΝΟΠΟΥΛΟΣ 

